Tuhannen voiton klubi

Tuhannen voiton klubi on raviurheilussa käytettävä nimitys ohjastajista, jotka ovat urallaan saavuttaneet tuhat voittoa. Mitään varsinaista kerhoa ei ole olemassa, mutta tuhat voittoa saavuttaneen raviohjastajan sanotaan yleisesti päässeen Tuhannen voiton klubiin. Ruotsin raviurheilussa vastaava tunnetaan nimellä Tusenklubben.Tusenklubben. Viitattu 4.1.2012.

Suomalaisista raviohjastajista tuhat voittoa saavutti ensimmäisenä Tuomo Mäkelä vuonna 1972. Vuonna 2023 ensimmäinen tuhannen voiton merkkipaalun saavuttanut oli Kari Venäläinen 17. helmikuuta ja toisena tuhat voittoa urallaan sai täyteen Jukka Torvinen 29. huhtikuuta. Vuoden 2022 lopussa klubiin kuului 61 ohjastajaa, vuonna 2022 saavutukseen ylsi ensimmäisenä Kari Alapekkala, 26.1.2022 Oulun raveissa ja toisena vuonna 2022 Tommi Kylliäinen 16.4 Lahdessa.

Nuorimpana tuhat voittoa on ajanut Veijo Heiskanen. Hän ylsi saavutukseen 25-vuotiaana vuonna 1984, myös Hannu Torvinen ja Olli Koivunen ovat olleet 25-vuotiaita mutta vanhempia kuin Heiskanen. Kaikki tuhat voittoa ohjastaneet ovat miehiä. Naisista eniten voittoja on ajanut Marja-Leena Paavilainen 31.12.2019 mennessä 284 kappaletta.

Suomalaisista eniten voittoja on vuoden 2018 loppuun mennessä ajanut Jorma Kontio. Hänellä on voittoja yli 11 000 ja Kontio on myös Pohjoismaiden voitokkain ohjastaja.ATG – Jorma Kontio.  viitattu 8.2.2013. Hän ohjasti ensimmäisen voittonsa vuonna 1966 Jorma Kontion kotisivut.  Viitattu 4.1.2012. ja on urallaan ajanut yli 40 000 ravilähtöä. Maailman voitokkain raviohjastaja on yhdysvaltalainen Dave Palone, joka on saavuttanut urallaan yli 19 000 ykkössijaa. Euroopan voitokkain on saksalainen Heinz Wewering.

Suomen Hippos siirtyi ATK-rekisteriin vuonna 1977, eivätkä sitä vanhemmat tilastot ole täysin paikkansapitäviä. Ennen tietokonepohjaista tilastointia ajettujen voittojen laskeminen liian pieneksi vaikutti rajapyykin täyttymisen huomiointiin Raineri Puikkosen ja Ari Hartikaisen osalta. Tilastovirheet huomioitiin kuitenkin uutisoinneissa. Ohjastajien voitoista on pidetty kirjaa vuodesta 1972 alkaen. 1960-luvun ja sitä aiempien voittojen määrä on arvioitu. Tuomo Mäkelän ja Allan Korven tuhannen voiton saavuttamista ei huomioitu ja virallista tietoa voittomäärän saavuttamishetkestä ei ole. Voittojen määrää ennen kirjanpitoa on arvioitu myös Pekka Korven ja Martti Keskisen voittomäärässä. Aarne Nymanin voittomäärä pohjautuu osittain hänen omaan kirjanpitoonsa.

Lisäksi Hippoksen tilastoista puuttuvat osittain Suomen ulkopuolella ajetut lähdöt ulkomaille rekisteröidyillä hevosilla. Tämä johti siihen, että Ari Kelan tuhannenteen voittoon reagoitiin huomioitiin Suomen tilastojen mukaisesti 14. elokuuta 2009, vaikka Tanskan, Ruotsin ja Saksan voitot huomioiden voittomäärä oli täyttynyt 8. syyskuuta 2006. Juha Länsimäen tuhannen voiton täyttyminen noteerattiin vasta jälkikäteen, koska Suomen tilastoista puuttui 20 voittoa Ruotsista. Suomalaislähtöisistä ohjastajista tuhat voittoa ovat ulkomailla ajaneet ainakin Seppo Kukkonen Tanskassa, Jorma Oikarinen Saksassa sekä Kaj Widell, John Östman ja Peter Ingves Ruotsissa.

Samana päivänä, samoissa raveissa tuhat voittoa urallaan ovat saavuttaneet Veijo Heiskanen ja Martti Keskinen. He saavuttivat rajan Vermossa 19. marraskuuta 1984, kun ensin Martti Keskinen voitti Emerson Lobellilla ja Veijo Heiskanen seuraavassa lähdössä Swordtailin rattailla.

Tuhannen voiton klubille on järjestetty lähtöjä, joihin ovat olleet oikeutettuja osallistumaan klubin jäsenet. Ensimmäisissä lähdöissä mukana oli myös ruotsalaisia tuhannen voiton ohjastajia.

Voitokkaimmat ohjastajat 
OhjastajaVoitot  (31.12.2023)1000. voitto Ajankohta Ohjastettu hevonen 1.  Jorma Kontio (s. 1953)   11 531  Rose Dalia 2.  Antti Teivainen (s. 1960)   8 452 Meadowbranch Chip 3.  Ari Moilanen (s. 1961)    7 753 After Me Please 4.  Tapio Perttunen (s. 1956)    6 090  Frances Georgia 5.  Esa Holopainen (s. 1961)    5 595  Vejari 6.  Pekka Korpi (s. 1949)    5 394 Cherry Ave 7.  Harri Koivunen (s. 1961)    4 228  Go Hoss Go 8.  Mika Forss (s. 1968)     4 068  Moon Cloud 9.  Mauri Jaara (s. 1958)    3 745   Mack Lee 10.  Veijo Heiskanen (s. 1959)    3 565  Swordtail 11.  Pertti Puikkonen (s. 1954)   3 191  Luonnon Kohtalo 12.  Ahti Antti-Roiko (s. 1959)    3 130  Kauhu 13.  Aki Antti-Roiko (s. 1958)    3 099  Viteo 14.  Kari Rosimo (s. 1953)    2 689  Cosworth 15.  Tuomo Mäkelä (1931–2010)    2 612   16.  Ilkka Korpi (s. 1960)    2 520  Hela Lover 17.  Santtu Raitala (s. 1991)    2 436  Gognap 18.  Hannu Torvinen (s. 1992)    2 393  Meno-Miina 19.  Veli-Erkki Paavola (s. 1967)    2 324  King Midas 20.  Hannu Hietanen (s. 1972)    2 351  Johnny Savage 21.  Markku Hietanen (s. 1945)    2 293  Veluri 22.  Seppo Sarkola (1947–2020)    2 254  Asseri 23.  Markku Nieminen (s. 1956)   2 253  Camilla Brave 24.  Risto Lanki (1946–2023)   2 104  Sassu 25.  Ari Hartikainen (s. 1958)    2 078  Dragon Lily 26.  Niko Jokela (s. 1974)   1 999  Watson Capewish 27.  Risto Tupamäki (1957–2019)  1 996  Sikko 28.  Jarmo Saarela (s. 1965)    1 966  E.V. Towine 29.  Jani Ruotsalainen (s. 1974)   1 939  Diktaattori 30.  Seppo Markkula (s. 1961)    1 926  Montalbano 31.  Kaarlo Ahokas (1958–2016)    1 836  Siirakki 32.  Heikki Hietanen (s. 1965)    1 778  Forget Me Not 33.  Tuomas Pakkanen (s. 1968)   1 740  Tähti Kepu 34.  Allan Korpi (1928–2001)   1 699   35.  Raineri Puikkonen (s. 1951)    1 583  Jäävin Poika 36.  Anssi Niininen (s. 1951)    1 557  Ponseri 37.  Aarne Nyman (1928–2011)   1 501  Minsvig 38.  Akseli Lahtinen (s. 1974)   1 473  Ride Out Well 39.  Rainer Björkroth (s. 1957)   1 441  Dick Exchange 40.  Jukka-Pekka Kauhanen (s. 1963)    1 438  Idol Dahlia 41.  Henri Bollström (s. 1984)    1 435  Minto's Don Juan 42.  Eero Hakkarainen (s. 1955)   1 387  Toy Arthur 43.  Hannu Nyman (s. 1956)    1 373  Chuntian de Taiyang 44.  Lauri Turunen (s. 1950)   1 369  Smileboy 45.  Olli Koivunen (s. 1995)    1 353  Smurfriina 46.  Juha Utala (s. 1969)    1 324  Villivälke 47.  Risto Airaksinen (s. 1949)    1 279  Crowns Chris 48.  Ari Kela (s. 1958)    1 273  Dural Express 49.  Pekka Roiha (1947–2008)    1 271  Satutuuli 50.  Juha Länsimäki (s. 1961)    1 267  Kerma 51.  Iikka Nurmonen (s. 1993)    1 249  Le Gros Bill 52.  Martti Keskinen (s. 1939)    1 216  Emerson Lobell 53.  Terho Rautiainen (s. 1960)    1 203  Lumi-Iiris 54.  Pekka Vehviläinen (s. 1961)   1 195  Tulipetti 55.  Teemu Okkolin (s. 1977)    1 138  Sirun Sikke 56.  Jorma Evijoki (1948–1991)   1 112  Kiperä 56.  Tommi Kylliäinen (s. 1981)    1 112  Always Ready 58.  Harri Konttinen (1955–2025)    1 109  Bones Baron R 59.  Kari Alapekkala (s. 1966)    1 080  Sweetman  60.  Mauno Laurila (s. 1951)    1 072  Martti 61.  Jukka Torvinen (s. 1995)    1 066 Smokin Ride 62.  Tuomas Korvenoja (s. 1954)    1 053  James Gonzales 63.  Kari Venäläinen (s. 1968)    1 018 Landen Vinkka

Lähteet
Tuhannen voiton klubi Suomen Hippoksen sivuilla
Suomen Hippoksen tilastot

Viitteet

Luokka:Raviurheilu
Luokka:Luettelot suomalaisista urheilijoista